Ma,  kompren a ran ar re o deus ezhomm krediñ ez eus un dra bennak a-us deomp (er ster speredel, difetis, ket en oabl dre ret), pe a re a gred diwar aon rak ar marv pe ezhomm da gaout un abeg evit ar bed hag o bezañs. Met ne gomprenan ket ar re a fell dezho ren o buhez dres hervez gerioù bet skrivet miliadoù a vloavezhioù zo, ha troet fall ouzhpenn-se (digredus eo an niver a draoù o deus sterioù enebet penn da benn hervez an drodigezh oO). Pa welan an emdroadur amañ en un nebeud degadoù a vloavezhioù, eus 90% eus ar boblañs da 20% eus ar re yaouank o vont reoliek d'an iliz (tamm pe damm, dibosubl kavout siffroù resis) e soñj din e kemmo kalzig c'hoazh hor c'hevridigezhioù. D'am soñj e kendalc'ho an dud da grediñ, met ket da selaou koñchennoù diwar ar gador brezeg. D'am soñj e vo muioc'h a relijionoù personel o vezañ savet diwar ar re a zo dija, hag e vo muioc'h c'hoazh a dud en em lavaro kristen, da skouer, hep mont d'an iliz biskoazh, hag hep krediñ er pezh a zo er Bibl ger 'vit ger met o soñjal e oa ul labour eus an amzer gozh, he deus servijet, met n'eo ket bet nevesaet hag a zo dic'houest da vezañ oberiant er bed a-vremañ. Krediñ ha kompren n'eo kt ar memestra, siwazh, ha kentelioù zo a dalvezfe ar boan deskiñ en-dro sur a-walc'h. Piv a skrivo ar Bibl 2.0 ? ^^